section_heading: St. Louis Cardinals
paragraph_text: Godine 1999. Albert Pujolsa izabrali su St. Louis Cardinals u 13. rundi. Odabran je kao 402. na draftu. Uskoro je potpisao s Cardinalsima za 60.000 $. Vjerovali su kako imaju dobrog udarača pod ugovorom, ali nisu znali o kakvom je talentu riječ. Prije nego što je počeo profesionalnu karijeru Pujols je oženio svoju djevojku, Deidre, djevojku s kojom je bio od svoje 18. godine. Godine 2001., Pujols je proveo proljetne pripreme s Cardinalsima i očekivalo se kako će ostatak sezone provesti u nižoj ligi, no ozljede suigrača otvorile su mu mjesto u momčadi. Dva najbolja igrača momčadi, Jim Edmonds i Mark McGwire, bili su ozlijeđeni, a Pujols je postao standardan igrač. Iako je prvenstveno treću bazu, momčad je trebala vanjske igrače. Tijekom sezone igrao i na desnom i lijevom vanjskom polju. Također se dokazao kao odličan udarač što je prilikom izabira njegova momčad i znala. Albert je igrao značajnu ulogu u Cardinalsima, a momčad je konkurirala za doigravanje. Završio je sezonu s prosjekom udaranja od .329, 194 udarca i 37 optrčavanja. Bio je najproduktivniji igrač u svojoj momčadi. Zbog svog uspjeha, jednoglasno je izabran za novaka godine. Neki su mislili da je trebao i osvojiti nagradu za najkorisnijeg igrača godine. Dobio je novi i bolji ugovor, jednogodišnji ugovor na 600.000$. Pujols je u idućim sezonama dokazao da njegove dobre igre nisu bile slučajne. Godine 2002. je imao prosjek udaranja .314, sa 185 udaraca i 34 optrčavanja. Napadački je predvodio At. Louis Cardinals. Također, nastavio je igrati gdje je momčad trebala igrača. St. Louis je došao do konferncijske završnice, i izgubio. Albert je bio drugi u izboru za najboljeg igrača sezone. Godine 2003. i dalje je napredovao. Imao je 30 utakmica zaredom s barem jednim udarcem. Njegove izvedbe su se poboljšale te je na kraju sezone imao prosjek udarca .359, 212 udaraca i 43 optrčavanja. Mnogi su ga počeli uspoređivati s najboljim igračima u povijesti bejzbola. Zbog svog upornog rada tijekom priprema, provodio je mnogo vremena u teretani i u kavezu za vježbanje udaraca, te je time zaslužio novi i bolji ugovor. Prije sezone 2004. godine potpisao je ugovor na sedam godina vrijedan 100 milijuna $. Godine 2004. je za njega bila teška sezona, ozlijedio je petu koja ga je spriječila da da sve najbolje od sebe. Imao je problema s laktom, unatoč tome imao je odličnu sezonu. Pujols je imao 46 optrčavanja i 123 RBis. Imao je i novu poziciju, igrao je prvu bazu. St. Louis Cardinals su te sezone uspjeli doći do World Series-a, ali su izgubili u četiri utakmice. U idućoj sezoni nastavio je igrati odlično unatoč problema s petom.